

**OPĆINA SOKOLOVAC**

**Trg dr. Tomislava Bardeka 8 48306 Sokolovac**

**Broj RKP-a: 28186**

**Razina: 22**

**Šifra djelatnosti: 8411**

**Razdjel: 0**

**Šifra grada/općine: 096**

**Matični broj: 02745658**

**OIB: 05607600712**

KLASA: 400-08/23-01/02

URBROJ: 2137/14-03/03-24-8

Sokolovac, 10. rujna 2024.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA ZA RAZDOBLJE OD 01.01.2024. – 30.09.2024.**

Sukladno članku 15. Pravilnika o financijskom izvještavanju u proračunskom računovodstvu («Narodne novine» br. 124/14, 115/15, 87/16, 3/18, 126/19 i 108/20) dajemo Bilješke uz Izvještaj o prihodima i rashodima primicima i izdacima za razdoblje 1.1. –

30.09.2024. godine u kojima objašnjavamo veća (iznad 10%) odstupanja od ostvarenja u izvještajnom razdoblju prošle godine.

U razdoblju od 01.01. do 30.09.2024. ostvareni su:

* **prihodi poslovanja u iznosu od …………………… 1.401.041,58 eura,**

**- rashodi poslovanja u iznosu od……………… 1.753.366,92 eura.**

Iz Obrasca PR-RAS vidljivo je kako su prihodi poslovanja ostvareni indeksom 122,9 i bilježi se povećanje u odnosu sa prethodnom godinom.

Porez i prirez na dohodak je sa indeksom ostvarenja od 126,3 što je povećanje u odnosu na prethodnu godinu.

Porez na imovinu ima indeks ostvarenja 143,7 zato jer je u 2024. godini uplaćeno više poreza na promet nekretninama koji se evidentiraju kod Povremenih poreza na imovinu.

Porezi na robu i usluge ima indeks ostvarenja 103,8 što je povećanje u odnosu na prethodnu godinu, a odnosi se na porez na trošarine.

Pomoći iz inozemstva i od subjekata unutar općeg proračuna imaju indeks ostvarenja 128,6 što je na razini planiranih i uplaćenih fiskalnih izravnanja te uplate županije Koprivničko-križevačke za modernizaciju cesta.

U 2024. godini ostvareni su veći Prihodi od imovine sa indeksom ostvarenja 115,4, a to je u skladu sa potrebama u 2024.godini, manji su prihodi od Kamate na oročena sredstva i depozite po viđenju , veće su Naknade za korištenje nefinancijske imovine sa indeksom 113,6, povećani su Prihodi od zakupa i iznajmljivanja imovine sa indeksom 174,5, zato jer je uplata Poljocentra izvršena u ovoj godini, za prethodnu godinu.

Prihodi od upravnih i administrativnih pristojbi, pristojbi po posebnim propisima i naknada povećani su u odnosu na prethodnu godinu s indeksom 105,6. Doprinosi za šume sa indeksom ostvarenja 94,9. Ostali nespomenuti prihodi sa indeksom 225,9, zato što su tu knjižena sredstva uplaćena za OIP i BO te sredstva uplaćena od strane ŽUC -a Križevci po ugovoru o sufinanciranju LC 26092 . To je u skladu sa potrebama u 2024. godini.

Kod rashoda poslovanja indeks je 135,8 i bilježi porast u odnosu na prethodnu godinu što je u skladu sa potrebama u 2024. godini, a obrazloženje slijedi u nastavku po pojedinim pozicijama.

Rashodi za zaposlene ima indeks ostvarenja 117,3. Plaće za redovan rad imaju indeks ostvarenja 110,7 zbog povećanja koeficijenata.

Materijalni rashodi ima indeks izvršenja 150,9 što je porast u odnosu sa prošlom godinom.

Naknade troškova zaposlenima imaju indeks 124,2, i to je u skladu sa potrebama u 2024. godini, naknade za prijevoz, za rad na terenu i odvojeni život imaju indeks ostvarenja 130,3, zbog povećanja naknade za korištenje privatnog automobila u služben svrhe.

U 2024. godini utrošeno je manje Rashoda za materijal i energiju sa indeksom 93,0 , a u skladu sa potrebama u 2024. godini.

Kod rashoda za usluge indeks ostvarenja je 190,9, takvo ostvarenje je u skladu s planom i potrebama u 2024. godini.

Isto je i sa Ostalim rashodima poslovanja gdje je indeks ostvarenja 136,6.

Financijski rashodi imaju indeks ostvarenja 114,2 u skladu sa potrebama poslovanja.

Pomoći dane u inozemstvo i unutar općeg proračuna bilježe porast sa indeksom ostvarenja 106,2, tu su knjižena sredstva dana Osnovnoj školi Sokolovac.

Do povećanja je došlo kod Naknada građanima i kućanstvima na temelju osiguranja i druge naknade sa indeksom ostvarenja 140,1 i to je u skladu sa potrebama i financijskim planom u 2024. godini. Tekuće donacije u novcu imaju indeks ostvarenja 137,9 i to je u skladu sa planom i potrebama u 2024. godini.

Rashodi za nabavu nefinancijske imovine ostvareni su indeksom 262,2 i ti rashodi koji čine ovu poziciju izvršeni su u skladu sa proračunom i osiguranim financijskim sredstvima. Poslovni objekti odnose se na domove sa indeksom ostvarenja 505,4 iz razloga što je počela završna faza izgradnje društvenog doma u naselju Lepavina.

Ceste, željeznice i ostali prometni objekti imaju ostvarenje 108,8 i na razini su ostvarenja prošle godine.

Postrojenja i oprema imaju indeks ostvarenja 594,4 zato jer je nabavljeno više opreme u 2024. godini.

Dodatna ulaganja na građevinskim objektima bilježi porast sa indeksom ostvarenja 192,3 i to je u skladu sa potrebama u 2024. godini, a odnosi se na ugradnju klima uređaja u domu u Gornjoj Velikoj, sanaciju krovišta na domu u Ladislavu Sokolovačkom, uređenje sanitarnog čvora u domu u Miličanima, sanaciju krovišta u domu u Prnjavoru te modernizaciju LC26083.

Nadamo se da smo ovim bilješkama pobliže objasnili razloge odstupanja na pojedinim pozicijama u odnosu na ostvarenje prethodne godine.

**ZA RAČUNOVODSTVO:**

**Sanja Jakrlin**